CELEX: E2019C0094
Language: el
Date: 2019-12-18 00:00:00
Title: Απόφαση της Εποπτεύουσας Αρχής της ΕΖΕΣ αριθ. 94/19/COL της 18ης Δεκεμβρίου 2019 για την τροποποίηση, για εκατοστή πέμπτη φορά, των διαδικαστικών και ουσιαστικών κανόνων στον τομέα των κρατικών ενισχύσεων με τη διαγραφή των κατευθυντήριων γραμμών για τις μετατροπές μεταξύ των εθνικών νομισμάτων και του ευρώ [2020/481]

2.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 102/14
               
            
         ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ
         αριθ. 94/19/COL
         της 18ης Δεκεμβρίου 2019
         για την τροποποίηση, για εκατοστή πέμπτη φορά, των διαδικαστικών και ουσιαστικών κανόνων στον τομέα των κρατικών ενισχύσεων με τη διαγραφή των κατευθυντήριων γραμμών για τις μετατροπές μεταξύ των εθνικών νομισμάτων και του ευρώ [2020/481]
         Η Εποπτεύουσα Αρχή της ΕΖΕΣ (στο εξής: Αρχή),
         Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής: συμφωνία ΕΟΧ), και ιδίως τα άρθρα 61 έως 63 και το πρωτόκολλο 26,
         Έχοντας υπόψη τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (στο εξής: συμφωνία περί Εποπτείας και Δικαστηρίου), και ιδίως το άρθρο 24 και το άρθρο 5 παράγραφος 2 στοιχείο β),
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 24 της συμφωνίας περί Εποπτείας και Δικαστηρίου, η Αρχή εφαρμόζει τις διατάξεις της συμφωνίας ΕΟΧ σχετικά με τις κρατικές ενισχύσεις.
                  
               
                     (2)
                  
                  
                     Βάσει του άρθρου 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Αρχή εκδίδει ανακοινώσεις και κατευθυντήριες οδηγίες σε θέματα σχετικά με τη συμφωνία ΕΟΧ, εφόσον η συμφωνία αυτή ή η συμφωνία περί Εποπτείας και Δικαστηρίου το προβλέπει ρητά ή εφόσον η Αρχή το κρίνει αναγκαίο.
                  
               
                     (3)
                  
                  
                     Στις 19 Ιανουαρίου 1994 η Αρχή ενέκρινε τους διαδικαστικούς και ουσιαστικούς κανόνες στον τομέα των κρατικών ενισχύσεων, οι οποίοι περιλαμβάνουν κεφάλαιο με κατευθυντήριες γραμμές για τη μετατροπή των εθνικών νομισμάτων σε ECU (1).
                  
               
                     (4)
                  
                  
                     Στις 5 Νοεμβρίου 2003, οι εν λόγω κατευθυντήριες γραμμές τροποποιήθηκαν μετά την εισαγωγή του ευρώ (2).
                  
               
                     (5)
                  
                  
                     Σύμφωνα με τις εν λόγω κατευθυντήριες γραμμές, τα ποσά που εκφράζονται σε ευρώ θα μετατρέπονται στα νομίσματα των κρατών της ΕΖΕΣ που ανήκουν στον ΕΟΧ για οποιοδήποτε ημερολογιακό έτος με τις συναλλαγματικές ισοτιμίες που ισχύουν την πρώτη ημέρα του έτους για το οποίο είναι διαθέσιμες οι τιμές συναλλάγματος για το ευρώ σε όλα τα νομίσματα του ΕΟΧ.
                  
               
                     (6)
                  
                  
                     Οι εν λόγω κατευθυντήριες γραμμές δεν αντιστοιχούν πλέον στις κατευθυντήριες γραμμές και τις πρακτικές της Ευρωπαϊκής Επιτροπής, η οποία γενικά εφαρμόζει μηνιαίες/ημερήσιες νομισματικές ισοτιμίες μετατροπής.
                  
               
                     (7)
                  
                  
                     Η Αρχή πραγματοποίησε διαβουλεύσεις με τα κράτη ΕΖΕΣ του ΕΟΧ και την Ευρωπαϊκή Επιτροπή και θα ευθυγραμμίσει, στο μέλλον, το σύστημά της για τις νομισματικές μετατροπές με εκείνο της Ευρωπαϊκής Επιτροπής.
                  
               
                     (8)
                  
                  
                     Ως εκ τούτου, η Αρχή αποφάσισε να διαγράψει τις κατευθυντήριες γραμμές της για τη μετατροπή των εθνικών νομισμάτων σε ευρώ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι διαδικαστικοί και ουσιαστικοί κανόνες στον τομέα των κρατικών ενισχύσεων τροποποιούνται με τη διαγραφή του κεφαλαίου 33 για τις μετατροπές μεταξύ των εθνικών νομισμάτων και του ευρώ.
         
         
            Άρθρο 2
            Το κείμενο της παρούσας απόφασης στην αγγλική γλώσσα είναι το μόνο αυθεντικό.
         
         
            Βρυξέλλες, 18 Δεκεμβρίου 2019.
            
               
                  Για την Εποπτεύουσα Αρχή της ΕΖΕΣ
               
               Bente ANGELL-HANSEN
               
                  Ο Πρόεδρος
               
               
                  Αρμόδιο μέλος του Σώματος
               
            
            
               Frank J. BÜCHEL
               
                  Μέλος του Σώματος
               
            
            
               Högni KRISTJANSSON
               
                  Μέλος του Σώματος
               
            
            
               Carsten ZATSCHLER
               
                  Προσυπογράφων ως Διευθυντής Νομικών και Εκτελεστικών Υποθέσεων
               
            
         
         
            (1)  απόφαση 4/94/COL, (ΕΕ L 231 της 3.9.1994, σ. 68).
         
            (2)  απόφαση 197/03/COL, (ΕΕ L 139 της 25.5.2006, σ. 33).